महिलाएं टूरिस्ट गाइड बन रहीं, सऊदी अरब ने 2019 से गैर धार्मिक टूरिज्म की इजाजत दी है।
फतिमा अल जिमाम ब्लैक लेगिंग्स और कैजुअल टॉप्स पहनकर घूमना पसंद करती हैं। उनके घुंघराले बाल खुले रहते हैं। उनके पास सिल्वर जीएमसी पिकअप ट्रक है। वे इस पर अकेले सऊदी अरब के रेगिस्तानी इलाकों में घूमती हैं। एक टूर गाइड के रूप में वे
फतिमा अल जिमाम ब्लैक लेगिंग्स और कैजुअल टॉप्स पहनकर घूमना पसंद करती हैं। उनके घुंघराले बाल खुले रहते हैं। उनके पास सिल्वर जीएमसी पिकअप ट्रक है। वे इस पर अकेले सऊदी अरब के रेगिस्तानी इलाकों में घूमती हैं।
एक टूर गाइड के रूप में वे अमेरिका, फ्रांस, ब्रिटेन, इटली, चीन और अन्य देशों के लोगों को अपने देश की सैर कराती हैं। 34 साल की अल जिमाम सऊदी अरब में आ रहे बड़े बदलाव का प्रतिनिधित्व करती हैं।
लंबे समय तक रूढ़िवादी देश के रूप जाने जाते रहे सऊदी अरब ने 2019 से गैर धार्मिक टूरिज्म की इजाजत दी है। इसके साथ पिछले पांच साल में महिलाओं को कई मामलों में छूट मिली हैं। फिर भी, कुछ बंदिशें कायम हैं। बदलावों के बावजूद मानवाधिकारों के मामले में देश की आलोचना होती है। सऊदी अरब ने टूरिज्म पर बड़ा दांव लगाया है।
सरकार दस साल में टूरिज्म इंडस्ट्री पर 80 लाख करोड़ रुपए खर्च करेगी। 2030 तक हर साल दस करोड़ पर्यटकों को आकर्षित करने का लक्ष्य है। मिस अल जिमाम कहती हैं, अगर तेल खत्म हो जाएगा तो हमारे पास कुछ नहीं होगा। इसलिए खेती, सोलर एनर्जी, टूरिज्म जैसे प्रोजेक्ट में पैसा लगाया जा रहा है।
अल जिमाम बताती हैं, सऊदी अरब में अधिकतर लोग टूरिस्टों के प्रति बहुत उदार हैं। देश में कई महिला टूर गाइड काम कर रही हैं।
बड़ी संख्या में महिलाएं टूरिस्ट गाइड की ट्रेनिंग ले रही हैं। मैं जिस क्लास में टूरिस्ट गाइड की ट्रेनिंग ले रही थी, वहां महिलाओं की संख्या पुरुषों से दोगुनी थी। यूरोप के टूरिज्म स्कूलों में ट्रेनिंग के लिए बहुत लोगों को भेजा गया है।
अल जिमाम बताती हैं, मैं अब भी शहर में अबाया (बुरका) और हिजाब पहनती हूं। रेगिस्तानी और पहाड़ी इलाकों में इसकी जरूरत नहीं पड़ती है। राजधानी रियाद में सरकारी दफ्तर, कोर्ट, पुलिस स्टेशन या मस्जिद को छोड़कर किसी अन्य जगह अबाया नहीं पहनती हूं।
पेगे मेकक्लानहन
© The New York Times